यहाँ तक कहा जाता है कि उत्तर प्रदेश के पहले मुख्यमंत्री गोविंद बल्लभ पंत भी संघ की विचारधारा से प्रभावित थे। उत्तर प्रदेश के गृह सचिव रहे राजेश्वर दयाल अपनी आत्मकथा ‘अ लाइफ़ ऑफ़ आवर टाइम्स’ में लिखते हैं, “जब मैंने पश्चिमी उत्तर प्रदेश में सांप्रदायिक तनाव बढ़ाने में गुरु गोलवलकर की भूमिका का सबूत पंतजी के सामने रखा तो उन्होंने न सिर्फ़ गोलवलकर को गिरफ़्तार करवाने से इनकार किया, बल्कि उन्हें इस बारे में बता भी दिया और गोलवलकर तुरंत प्रदेश से बाहर चले गए.”